Tilannetta edelsi rasistinen nimittely

Itä-Uudenmaan poliisilaitos kertoo tiedotteessa taksinkuljettajan joutuneen pahoinpidellyksi maanantaina kello viiden jälkeen Vantaalla Peltolantiellä.

Asianomistajana tapauksessa on taksinkuljettaja, joka kertoi olleensa ensimmäisenä vapaana kuskina taksiasemalla kun hänen kyytiinsä oli tullut kaksi miestä.

Taksinkuljettajan mukaan toinen kyytiin tulleista miehistä oli nimitellyt häntä epäasiallisesti ja rasistisesti. Taksinkuljettaja oli pyytänyt miehiä poistumaan ja ottamaan seuraavan, vapaana olleen taksin.

Tässä vaiheessa toinen miehistä oli hermostunut ja käynyt taksinkuljettajaan käsiksi muun muassa lyömällä tätä. Pahoinpitelyn jälkeen molemmat miehet poistuivat paikalta jalkaisin eikä poliisi ole toistaiseksi toistaiseksi tavoitettanut heitä.

Asianomistaja kävi työterveydessä tarkistuttamassa vammansa ja teki asiasta rikosilmoituksen.